F’dik lil hi xejra li issa ilha konsistenti sa mill-2016, il-prezzijiet tal-propjetà f’pajjiżna reġgħu komplew għolew fl-ewwel tlett xhur ta’ din is-sena. Skont l-aktar statistika reċenti tal-NSO, il-prezzijiet tad-djar f’pajjiża għola b’6.5% fl-ewwel kwart tal-2019, bl-akbar żieda tkun reġistrat fil-prezz tal-appartamenti. Din iż-żieda taqbeż iż-żidiet kollha li kien hemm fl-2017 u fl-2018, u hija żieda ferm għola mill-medja taż-żieda fil-pajjiżi Ewropej, li bħalissa hija ta’ 4%. Iż-żidiet f’pajjiżna jaqbzu bil-bosta dawk ta’ ħafna pajjiżi oħra Ewropej.